Semnăturile au transmise europarlamentarului Petras Austrevicius, raportor al Parlamentului European pentru Republica Moldova.

„Sunt semnăturile a peste 50 de mii de oameni care vin cu rugămintea către instituțiile europene să ajute la investigarea furtului miliardului. La patru ani de la comiterea acestui furt, autoritățile de la Chișinău nu au recuperat niciun bănuț, nu au sancționat pe nimeni din cei care se fac vinovați. Cetățenii s-au gândit că vrem să avem încredere în instituțiile europene și să solicităm ca aspecte ale furtului miliardului care s-au întâmplat cu contribuția unor companii din UE să fie investigate de țările membre”, a menționat președinta PAS Maia Sandu.

Ieri, Maia Sandu și Andrei Năstase s-au aflat la Strasbourg. Petiția este adresată instituțiilor ca Parlamentul European, Consiliul Europei, Comisia Europeană, Consiliul Uniunii Europene, OLAF, Europol.